Olentzero joan zaigu

Olentzero joan zaigu... bertsoekin hasten den abesti herrikoi tradizionala euskal gabon kanta ezagunenetakoa da. Olentzero pertsonaia zehaztasunez deskribatzen du eta horren arabera osatu da egungo Olentzeroren irudi komunena.
Olentzeroren laguna den Mari Domingik ere badu bere abestia.

Olentzeroren inguruko hainbat kanta abesten dira, baina honako hau litzateke ezagunena. La Farandole de Joyeuse melodia erabiltzen da kanta hau jotzeko. XVII. mendean bereganatu zuten txistulariek. Hainbat bertsio daude kantu honen inguruan. Esaterako, bertsio batzuetan "entendimenduz jantzia" esan beharrean "entendimentu gabia" ageri da. Olentzeroren adierazpen paganoan, XX. mende bukaerakoan hain zuzen ere, kristautasunaren erreferentzia kentzeko "negua joan dala" esaten zuten "Jesus jaio dala"ren ordez.

 Hitzak 

Olentzero joan zaigumendira lanera
intentzioarekinikatz egitera.
Aditu duanianJesus jaio dela (edo negua heldu dala)lasterka etorri da
berri ematera.
|Horra, horra,
gure Olentzero,pipa hortzetan duela
eserita dagokapoiak erre baitu
arrautzatxoekinbihar merendatzeko
botila ardoakin.
|Olentzero buruhandia 
Entendimentuz jantziaBart arratsian edan omen du 
Hamar arroko zahagiaHau urde tripa haundia!
Tralalala tralalalala (bis)

Beste bertso batzuk:
Olentzero gurea 
ezin dugu ase,  
osorik jan dizkigu 
hamar txerri gazte.  
Sahieski ta solomo,  
horrenbeste heste,  
Jesus jaio delako  
erruki zaiteze. 

Horra, horra...Olentzero dakarzki
atsegin ta poza,
jakin baitu mendian
Jesusen jaiotza.
Egun argi honetan
alaitu bihotza,
kanpo eta barruan
kendu azkar hotza.

Horra, horra...Olentzero gurea  
begiran honera,  
izar dizdizari bat  
doa Belenera.  
Bere argiz dizdiraz  
goazen estalpera,  
Jesus haurtxoarekin  
gaua pasatzera. 

Horra, horra...

 Partitura eta audioa 

 Erreferentziak 


 Ikus, gainera 

 Olentzero
 Mari Domingi
 Olentz-ero
 Olentzeroren baserria
 Olentzero, gabonetako ipuina
 Gabon kanta
 :Kategoria:Euskal gabon kantak

 Kanpo estekak 
 Olentzero (Karaokea). Txatxangorria, Youtube
 Olentzero. Oskarbi. Herri Gogoa / Edigsa 1976. Badok.eus
 Olentzero. Oskarbi. Elkar. 2008. Badok.eus

Kategoria:Euskal gabon kantak
Kategoria:Euskal abesti herrikoiak
Kategoria:Umorezko abestiak
Kategoria:Zortziko txikiak
Kategoria:Konposizioak re maiorren